rlitschk/wikidir huggingface dataset:
Mount Sturm is en Barg von 2.320 m över de See Höögd in Viktorialand, Oostantarktika, de in dat Utgangsrebeed von’n Rastorgujew-Gletscher in de Explorers Range von de Bowers Mountains liggt. De Noordgrupp von en von 1963 bet 1964 dörföhrte Kampagne in’n Rahmen von de New Zealand Geological Survey Antarctic Expedition hett em na Arnold Sturm nöömt, de Geoloog bi düsse Forschungsreis weer. Mount Sturm in dat Geographic Names Information System von’n United States Geological Survey (engelsch) Mount Sturm op geographic.org (engelsch)
Mount Freed is en 2.120 m över de See hogen Barg in Viktorialand, Oostantarktika. He liggt an de Waterscheed twüschen Champness-Gletscher un McCann-Gletscher in’n süden Deel von de Bowers Mountains. Kartograafsch optekent worrn is he dör Meetarbeiden von’n United States Geological Survey un mit Hülp von Luftopnahmen von de United States Navy twüschen 1960 un 1962. Dat Advisory Committee on Antarctic Names hett em 1970 na Maitland Guy Freed (1932–1995) nöömt, de twüschen 1966 un 1968 Staffsoffzeer bi’n Kummandör von de Ünnerstüttkräft von de US-Navy in Antarktika weer. Mount Freed in dat Geographic Names Information System von’n United States Geological Survey (engelsch) Mount Freed op geographic.org (engelsch) John Stewart: Antarctica – An Encyclopedia. Bd. 1, McFarland & Co., Jefferson un London 2011, ISBN 978-0-7864-3590-6, Sied 586 (engelsch)
Seneca County is en Kreis (County) in’n US-Bundsstaat New York. He hett 35.251 Inwahners (Stand Zensus 2010) op en Rebeet vun 842 km². De Sitt vun de Verwalten is in Waterloo. De Kreis is an’n 24. März 1804 grünnt worrn. Vun de 33.342 Inwahners bi’n Zensus vun 2000 harrn 15.649 Minschen Arbeit. Dat Inkamen je Kopp vun de hele Inwahnertall weer 17.630 US-Dollar. 17.858 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 3.948 Minschen maakt. 10,91 % vun de Inwahners leven 2000 ünner de Inkamensgrenz to de Armoot. 5,43 % hebbt 2000 tohuus ’n annere Spraak as Engelsch snackt un 2,45 % vun de Inwahners sünd buten de USA boren worrn. Vun de Vöröllern her sünd 95,02 % vun de Minschen Witte, 2,27 % Swarte, 0,68 % stammt ut Asien un 0,01 % vun de Eilannen in’n Pazifik. 0,25 % sünd Nakamen vun Indianers. 0,67 % hebbt sik sülven to noch annere Gruppen torekent. 1,09 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,98 % vun de Lüüd ansehn. Websteed vun’n Kreis (engelsch) U.S. Census Bureau (engelsch)
Mount Dergach (russisch Гора Дергача Gora Dergatscha) is en iesbedeckten Barg mit afplatt’t Topp an de Oates-Küst von Viktorialand, Oostantarktika. He liggt westen von de Ob’ Bay un süden von’n Lunik Point in de Bowers Mountains. Fotografeert worrn is dat Rebeed in’n Rahmen von de Operation Highjump (1946–1947). Geodäätsche Meetarbeiden kemen 1958 bi de Twete Sowjetsche Antarktisexpeditschoon (1956–1958). Nöömt is de Barg na’n Meteoroloog Alexei Leontjewitsch Dergatsch, de Maat von de Föffte Sowjetsche Antarktisexpeditschoon (1959–1961) weer un bi’n Brand op de Mirny-Statschoon an’n 3. August 1960 doodbleven is. Dat Advisory Committee on Antarctic Names hett den russ’schen Naam 1970 in dat Engelsche överdragen. Mount Dergach in dat Geographic Names Information System von’n United States Geological Survey (engelsch) Mount Dergach op geographic.org (engelsch) John Stewart: Antarctica – An Encyclopedia. Bd. 1, McFarland & Co., Jefferson un London 2011, ISBN 978-0-7864-3590-6, Sieden 408 un 421 (engelsch)
Mount Crockett is en markanten Barg von 2.250 m över de See Höögd in de Königin-Maud-Bargen. He liggt üm un bi 3 km oosten von’n Mount Astor. Opdeckt worrn is he von de Mannschop üm’n Geoloog Laurence McKinley Gould (1896–1995) bi de eerste Antarktisexpeditschoon (1928–1930) von’n US-amerikaanschen Polarforscher Richard Evelyn Byrd. Byrd hett den Barg na Frederick E. Crockett (1907–1978) nöömt, de Maat von de Grupp weer. De geograafsche Laag is bi Byrd sien twete Antarktisexpeditschoon (1933–1935) korrigeert worrn. Mount Crockett in dat Geographic Names Information System von’n United States Geological Survey (engelsch) Mount Crockett op geographic.org (engelsch)
Mount Armstrong is en 2.330 m över de See hogen Barg in de Königin-Maud-Bargen von de Ross Dependency, Antarktika. He liggt üm un bi 8 km süüdsüüdoosten von’n Mount Goodale in de Hays Mountains. Kartograafsch optekent worrn is dat Rebeed von’n United States Geological Survey un mit Hülp von Luftopnahmen von de United States Navy von 1960 bet 1964. Dat Advisory Committee on Antarctic Names hett den Barg na Thomas B. Armstrong nöömt, de twüschen 1966 un 1967 Repräsentant von dat United States Antarctic Research Program op de Palmer-Statschoon weer. Mount Armstrong in dat Geographic Names Information System von’n United States Geological Survey (engelsch) Mount Armstrong op geographic.org (engelsch)
Mount Armstrong betekent Mount Armstrong, Barg op de Grenz von Alberta un Brietsch-Kolumbien, Kanada, Mount Armstrong, Barg in de Ross Dependency, Antarktika. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mount Works is en 1.780 m över de See hogen Barg, de westen von’n Horne-Gletscher un üm un bi 3 km süüdwesten von’n Pilon Peak in de Everett Range von de Concord Mountains in Viktorialand, Oostantarktika, liggt. Kartograafsch optekent worrn is he dör Meetarbeiden von’n United States Geological Survey un mit Hülp von Luftopnahmen von de United States Navy twüschen 1960 un 1962. Dat Advisory Committee on Antarctic Names hett em na Leutnant William Wesley Works (1932–2012) nöömt, de twüschen 1961 un 1962 un twüschen 1962 un 1963 US-Navy-Piloot von en Lockheed P-2B för Luftopnahmen in Viktorialand un annere Afsneed von Antarktika weer. Mount Works in dat Geographic Names Information System von’n United States Geological Survey (engelsch) Mount Works op geographic.org (engelsch) John Stewart: Antarctica – An Encyclopedia. Bd. 2, McFarland & Co., Jefferson un London 2011, ISBN 978-0-7864-3590-6, Sied 1725 (engelsch)
Mount Ashworth is en 2.060 m över de See hogen Topp in’n Noorden von Viktorialand, Oostantarktika. He liggt üm un bi 6,5 km oostnoordoosten von’n Mount Ford in de Bowers Mountains. Deelnehmers von de Australian National Antarctic Research Expeditions in dat Johr 1962 ünner Phillip Law hebbt em na Norman F. Ashworth nöömt, de Staffelföhrer bi de Royal Australian Air Force weer un dat Leid över den Floog över Antarktika bi düsse Expeditschoon harr. Mount Ashworth in dat Geographic Names Information System von’n United States Geological Survey (engelsch) Mount Ashworth op geographic.org (engelsch)
Mount Eissinger is en 1.195 m över de See hogen Barg in de Traverse Mountains an de Rymill-Küst von Palmerland op de Antarktische Halvinsel. An’n Topp is he sneebedeckt, wieldes he an de Noordsied dör blanke Kliffs un an de Westsied dör en imposanten rechteckigen Felssporn kenntekent is, de sik bagenförmig von dat noorden Enn von’n Riley-Gletscher op en Höögd von 500 m över de See hoogreckt. De United States Geological Survey hett 1974 geodäätsche Meetarbeiden an’n Barg vörnahmen. Dat Advisory Committee on Antarctic Names hett em 1976 na Karlheinz Eissinger (1925–2009) nöömt, de topograafschen Inschenör von’n Survey bi dat Utkunnen von Ellsworthland in de Johren 1968 bet 1969 weer. He is nich to verwesseln mit Mount Essinger in Viktorialand, Oostantarktika. Mount Eissinger in dat Geographic Names Information System von’n United States Geological Survey (engelsch) Mount Eissinger op geographic.org (engelsch)
Mount Leo is en 1.270 m över de See hogen Barg an de Fallières-Küst von Grahamland op de Antarktischen Halvinsel, de enkelt steiht. Mit siene steilen Felsenkliffs an de Süüdsied liggt he an’t süüdoosten Enn von’n Forster-Piedmont-Gletscher. Eerste grove Meetarbeiden hebbt Deelnehmers von de British Graham Land Expedition (1934–1937) ünner Leid von’n austraalschen Polarforscher John Rymill vörnahmen. Fotografeert worrn is he 1947 bi en Floog in’n Rahmen von de Ronne Antarctic Research Expedition ünner Leid von’n US-amerikaanschen Polarforscher Finn Ronne. In dat Johr 1958 kemen denn detailleerte Meetarbeiden dör’n Falkland Islands Dependencies Survey. Dat UK Antarctic Place-Names Committee hett em 1962 sien hüdigen Naam geven, von wegen dat de Barg in siene Form an en Lööw (latiensch leo) denken lett, de liggt. Mount Leo in dat Geographic Names Information System von’n United States Geological Survey (engelsch) Mount Leo op geographic.org (engelsch)
Mount Birks is en 1.035 m över de See hogen un pyramidenförmigen Barg an de Oskar-II.-Küst von Grahamland op de Antarktische Halvinsel. He liggt an de Noordsied von de Münn von’n Crane-Gletscher in dat Exasperation Inlet. De Naam von’n Barg is eng verknütt mit’n Naam von’n Mount Alibi. Naamgever is de austraalsche Geschäftsmann Napier Birks ut Adelaide. Mount Birks in dat Geographic Names Information System von’n United States Geological Survey (engelsch) Mount Birks op geographic.org (engelsch)
Steuben County is en Kreis (County) in’n US-Bundsstaat New York. He hett 98.990 Inwahners (Stand Zensus 2010) op en Rebeet vun 3.608 km². De Sitt vun de Verwalten is in Bath. De Kreis is an’n 18. März 1796 grünnt worrn. Vun de 98.726 Inwahners bi’n Zensus vun 2000 harrn 47.488 Minschen Arbeit. Dat Inkamen je Kopp vun de hele Inwahnertall weer 18.197 US-Dollar. 54.437 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 11.775 Minschen maakt. 12,98 % vun de Inwahners leven 2000 ünner de Inkamensgrenz to de Armoot. 3,96 % hebbt 2000 tohuus ’n annere Spraak as Engelsch snackt un 1,87 % vun de Inwahners sünd buten de USA boren worrn. Vun de Vöröllern her sünd 96,43 % vun de Minschen Witte, 1,36 % Swarte, 0,90 % stammt ut Asien un 0,02 % vun de Eilannen in’n Pazifik. 0,27 % sünd Nakamen vun Indianers. 0,21 % hebbt sik sülven to noch annere Gruppen torekent. 0,81 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,81 % vun de Lüüd ansehn. Websteed vun’n Kreis (engelsch) U.S. Census Bureau (engelsch)
Mount Alibi is en 925 m över de See hogen un markanten Barg, de 5 km oostsüüdoosten von’n Adit-Nunatak an de Noordsied von’n Leppard-Gletscher in Grahamland, Antarktika, op de Antarktische Halvinsel liggt. Sien Opdecker weer de austraalsche Polarforscher Hubert Wilkins bi en Floog an’n 20. Dezember 1928. Man dat Objekt, dat Wilkins Mount Napier Birks nöömt harr, kunn 1947 dör’n Falkland Islands Dependencies Survey bi Meetarbeiden in dat Rebeed nich identifizeert warrn. Dat UK Antarctic Place-Names Committee hett dorüm en Barg 64 km wieder in’n Noordoosten Mount Birks nöömt. Bi tosätzliche Meetarbeiden in dat Johr 1955 is rutkamen, dat Wilkins sien Mount Napier Birks woll de Barg ween hebben müss, de hier behannelt is. Dorüm is de Barg, nadem de Naam Mount Birks nu vergeven weer, Mount Alibi nöömt worrn, na dat latiensche Woord alibi för „annerwegens“. Mount Alibi in dat Geographic Names Information System von’n United States Geological Survey (engelsch) Mount Alibi op geographic.org (engelsch)
Mount Orestes is en markanten Barg von 1.600 m över de See Höögd, de oosten von’n Bull-Pass in de Olympus Range in Viktorialand, Oostantarktika, liggt. Deelnehmers von en von 1958 bet 1959 dörföhrte Kampagne in’n Rahmen von de neeseelandschen Victoria University’s Antarctic Expeditions hebbt em na Orestes nöömt, Söhn von Agamemnon un Klytaimnestra ut de greeksche Mythologie. Mount Orestes in dat Geographic Names Information System von’n United States Geological Survey (engelsch) Mount Orestes op geographic.org (engelsch)
Mount Aorangi is mit 3.135 m över de See Höögd de höögste Barg von de Millen Range in de Victory Mountains von Viktorialand, Oostantarktika. Maten von de New Zealand Federated Mountain Clubs Antarctic Expedition (1962–1963) hebbt em na’n Begreep „Aorangi“ ut dat Māori nöömt, wat soveel as „Wulkendörsteker“ nöömt. Mount Aorangi in dat Geographic Names Information System von’n United States Geological Survey (engelsch) Mount Aorangi op geographic.org (engelsch)
Mount Riiser-Larsen is en markanten Barg in Enderbyland, Oostantarktika, de 870 m över de See hoog an’t noordwesten Enn von de Tula Mountains an de Oostküst von de Amundsenbucht liggt. Nöömt worrn is he in’n Januar 1930 bi de British Australian and New Zealand Antarctic Research Expedition (1929–1931) ünner Leid von’n austraalschen Polarforscher Douglas Mawson. Naamgever is de noorweegsche Luftfohrtpioneer un Polarforscher Hjalmar Riiser-Larsen (1890–1965), de to de sülve Tied Baas von de noorweegsche Expeditschoon op de Norvegia in düsse Region von de Antarktis weer. Mount Riiser-Larsen in dat Geographic Names Information System von’n United States Geological Survey (engelsch) Mount Riiser-Larsen op geographic.org (engelsch)
Mount Aciar is en 1.300 m över de See hogen Barg op dat Brabant-Eiland in’n Palmer-Archipel. He liggt in de Utgangsrebeden von’n Rush-Gletscher un von’n Jenner-Gletscher in de Solvay Mountains. De Naam Monte Primer Teniente Aciar dükert toeerst op en argentiensche Koort in dat Johr 1957 op. Dat UK Antarctic Place-Names Committee hett em 1960 as Mount Ehrlich na’n düütschen Mediziner Paul Ehrlich (1854–1915) ümnöömt. Man dat Advisory Committee on Antarctic Names hett 1965 an’n ölleren Naam von’n Barg fasthollen, de in Argentinien nu verkört Monte Aciar heet. Mount Aciar in dat Geographic Names Information System von’n United States Geological Survey (engelsch) Mount Aciar op geographic.org (engelsch)
Mount Achilles is en 1.280 m över de See hogen un versneeten Barg mit steile Sieden in dat Zentrum von dat Anvers-Eiland in’n Palmer-Archipel. He liggt 6,5 km süüdwesten von’n Mount Nestor. Meetarbeiden an’n Barg hett de Falkland Islands Dependencies Survey in dat Johr 1955 dörföhrt. Dat UK Antarctic Place-Names Committee hett em na’n Held Achilleus ut de greeksche Mythologie nöömt. Mount Achilles in dat Geographic Names Information System von’n United States Geological Survey (engelsch) Mount Achilles op geographic.org (engelsch)
De Mount Czegka is en 2.270 m över de See hogen Barg an de Oostsied von’n Scott-Gletscher un stracks noorden de Münn von’n Van-Reeth-Gletscher in de Königin-Maud-Bargen. Opdeckt worrn is he in’n Dezember 1934 von de geoloogsche Mannschop üm Quin Blackburn (1900–1981) bi de twete Antarktisexpeditschoon (1933–1935) von’n US-amerikaanschen Polarforscher Richard Evelyn Byrd. Byrd hett den Barg na Victor Hugo Czegka (1880–1973) nöömt, de Deelnehmer von düsse un Byrd sien eerste Antarktisexpeditschoon (1928–1930) weer. Mount Czegka in dat Geographic Names Information System von’n United States Geological Survey (engelsch) Mount Czegka op geographic.org (engelsch)
Mount Helen is en 1.370 m över de See hogen un versneeten Barg mit steile, unverieste Sieden an de Oostsied op dat Anvers-Eiland in’n Palmer-Archipel westen von de Antarktische Halvinsel. He liggt 3 km süüdwesten von’n Mount Achilles in dat Zentrum von dat Eiland. Meetarbeiden an’n Barg hett de Falkland Islands Dependencies Survey in dat Johr 1955 dörföhrt. Dat UK Antarctic Place-Names Committee hett em 1957 na Helena nöömt, de Geleevte von Paris in Homer sien Ilias. Mount Helen in dat Geographic Names Information System von’n United States Geological Survey (engelsch) Mount Helen op geographic.org (engelsch)
Suffolk County is en Kreis (County) in’n US-Bundsstaat New York. He hett 1.493.350 Inwahners (Stand Zensus 2010) op en Rebeet vun 2.359 km². De Sitt vun de Verwalten is in Riverhead. De Kreis is an’n 1. November 1683 grünnt worrn. Vun de 1.419.369 Inwahners bi’n Zensus vun 2000 harrn 711.625 Minschen Arbeit. Dat Inkamen je Kopp vun de hele Inwahnertall weer 26.577 US-Dollar. 812.227 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 258.864 Minschen maakt. 5,86 % vun de Inwahners leven 2000 ünner de Inkamensgrenz to de Armoot. 17,07 % hebbt 2000 tohuus ’n annere Spraak as Engelsch snackt un 11,17 % vun de Inwahners sünd buten de USA boren worrn. Vun de Vöröllern her sünd 84,60 % vun de Minschen Witte, 6,94 % Swarte, 2,45 % stammt ut Asien un 0,03 % vun de Eilannen in’n Pazifik. 0,27 % sünd Nakamen vun Indianers. 3,65 % hebbt sik sülven to noch annere Gruppen torekent. 2,06 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 10,53 % vun de Lüüd ansehn. Websteed vun’n Kreis (engelsch) U.S. Census Bureau (engelsch)
Mount Brøgger is en 1.400 m över de See hogen Barg in de Prince Albert Mountains in Viktorialand, Oostantarktika. He flankeert 6,5 km noorden von’n Referring Peak de Noordsied von’n Cleveland-Gletscher. Deelnehmers von de brietsche Terra-Nova-Expeditschoon (1910–1913) hebbt den Barg karteert un em na’n noorweegschen Mineraloog un Geoloog Waldemar Christofer Brøgger (1851–1940) nöömt. Mount Brøgger in dat Geographic Names Information System von’n United States Geological Survey (engelsch) Mount Brøgger op geographic.org (engelsch)
Waldemar Christofer Brøgger is de Naam von Waldemar Christofer Brøgger (1851–1940), noorweegschen Mineraloog un Geoloog, Waldemar Christofer Brøgger (1911–1991), noorweegschen Schriever, Översetter un Journalist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mount Gunn is en 2.456 m över de See hogen Barg in Viktorialand, Oostantarktika. He liggt 11 km noordwesten von’n Mount Gran in de Convoy Range. De neeseelandsche Noordgrupp von de Commonwealth Trans-Antarctic Expedition (1955–1958) hett em in dat Johr 1957 fotografeert un em na’n neeseelandschen Bioloog un Geoloog Bernard Maurice Gunn (1926–2008) nöömt, en Maat von de Grupp. Mount Gunn in dat Geographic Names Information System von’n United States Geological Survey (engelsch) Mount Gunn op geographic.org (engelsch)
Mount Barnes is en 985 m över de See hogen Barg in Viktorialand, Oostantarktika. He markeert dat oosten Enn von de Kukri Hills un reckt sik över de westzentrale Sied von’n New Harbour an de Scott-Küst rut. Opdeckt worrn is he von Deelnehmers von de Discovery-Expeditschoon (1901–1904) ünner Leid von’n brietschen Polarforscher Robert Falcon Scott, de em New Harbour Heights nöömt hett. Sien hüdigen Naam hett he bi Scott sien Terra-Nova-Expeditschoon (1910–1913) kregen. Naamgever is de kanaadsch-US-amerikaansche Physiker Howard Turner Barnes (1873–1950), en Experten op dat Rebeed von de physikaalschen Egenschoppen von Ies. Mount Barnes in dat Geographic Names Information System von’n United States Geological Survey (engelsch) Mount Barnes op geographic.org (engelsch)
Mount Sundberg is en 1.288 m över de See hogen un pyramidenförmigen Topp in Mac-Robertson-Land, Oostantarktika. He reckt sik över den zentralen Deel von dat Thomson-Massiv in de Aramis Range von de Prince Charles Mountains rut. Toeerst besöcht worrn is he in’n Dezember 1956 von de Süüdgrupp ünner Leid von’n austraalschen Bargstieger William Gordon Bewsher (1924–2012) in’n Rahmen von de Australian National Antarctic Research Expeditions. De Australian Nature Conservation Agency (ANCA) hett den Barg na Gerald Joseph S. Sundberg (1924–1994) von de Royal Australian Air Force nöömt, de Motormechaniker för de DHC-2 Beaver- un DHC-3 Otter-Flegers op de Mawson-Statschoon in dat Johr 1956 weer. Mount Sundberg in dat Geographic Names Information System von’n United States Geological Survey (engelsch) Mount Sundberg op geographic.org (engelsch)
Mount McGregor is en kegelförmigen Topp in Mac-Robertson-Land, Oostantarktika. He reckt sik över dat Süüdwestenn von dat Thomson-Massiv in de Aramis Range von de Prince Charles Mountains rut. Toeerst besöcht worrn is he in’n Dezember 1956 von de Süüdgrupp ünner Leid von’n austraalschen Bargstieger William Gordon Bewsher (1924–2012) in’n Rahmen von de Australian National Antarctic Research Expeditions. Nöömt worrn is he na’n austraalschen Geophysiker Peter Malcom McGregor (* 1928), de 1956 op de Mawson-Statschoon arbeidt hett. Mount McGregor in dat Geographic Names Information System von’n United States Geological Survey (engelsch) Mount McGregor op geographic.org (engelsch)
Mount Johnston is en 2.150 m över de See (na Angaven von dat UK Antarctic Place-Names Committee 2.310 m över de See) hogen Barg mit twee versneete Toppen in Grahamland op de Antarktische Halvinsel. He liggt in de Westutlöpers von dat Foster-Plateau twüschen de Wilhelmina Bay un den Hektoria-Gletscher. De Falkland Islands Dependencies Survey hett 1955 geodäätsche Meetarbeiden an’n Barg vörnahmen. Dat UK Antarctic Place-Names Committee hett em na William Johnston (1908–1968) nöömt, Koptein op de Forschungsscheep RSS John Biscoe (1950–1955), RRS Shackleton (1955–1956) un de ne’e RSS John Biscoe (1956–1957) in’n Deenst von’n Survey. Mount Johnston in dat Geographic Names Information System von’n United States Geological Survey (engelsch) Mount Johnston op geographic.org (engelsch)
Mount Johnston is en 1.770 m över de See hogen Barg in Mac-Robertson-Land, Oostantarktika. In de Prince Charles Mountains is he de süüdlichste Punkt an’t Fisher-Massiv un liggt stracks westen von’n Lambert-Gletscher. Toeerst besöcht worrn is he in’n Oktober 1954 von en Mannschop in’n Rahmen von de Australian National Antarctic Research Expeditions ünner Leid von’n neeseelandschen Geoloog Bruce Harry Stinear (* 1915). Dat Antarctic Names Committee of Australia hett em 1958 na Douglas Malcolm Johnston (* 1928) nöömt, de in dat Johr 1957 Piloot von de Royal Australian Air Force op de Mawson-Statschoon weer. Mount Johnston in dat Geographic Names Information System von’n United States Geological Survey (engelsch) Mount Johnston op geographic.org (engelsch)
Sullivan County is en Kreis (County) in’n US-Bundsstaat New York. He hett 77.547 Inwahners (Stand Zensus 2010) op en Rebeet vun 2.512 km². De Sitt vun de Verwalten is in Monticello. De Kreis is an’n 27. März 1809 grünnt worrn. Vun de 73.966 Inwahners bi’n Zensus vun 2000 harrn 33.330 Minschen Arbeit. Dat Inkamen je Kopp vun de hele Inwahnertall weer 18.892 US-Dollar. 38.275 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 8.367 Minschen maakt. 15,63 % vun de Inwahners leven 2000 ünner de Inkamensgrenz to de Armoot. 14,25 % hebbt 2000 tohuus ’n annere Spraak as Engelsch snackt un 7,94 % vun de Inwahners sünd buten de USA boren worrn. Vun de Vöröllern her sünd 85,31 % vun de Minschen Witte, 8,51 % Swarte, 1,12 % stammt ut Asien un 0,04 % vun de Eilannen in’n Pazifik. 0,27 % sünd Nakamen vun Indianers. 2,89 % hebbt sik sülven to noch annere Gruppen torekent. 1,87 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 9,25 % vun de Lüüd ansehn. Websteed vun’n Kreis (engelsch) U.S. Census Bureau (engelsch)
De Admiralty Peak is en 945 m över de See hogen Topp in dat Zentrum von Süüdgeorgien. He liggt oosten de Wilckenskeed. Karteert worrn is he in’n Rahmen von de Discovery Investigations twüschen 1926 un 1930. Naamgever is de brietsche Admiralität. Admiralty Peak in dat Geographic Names Information System von’n United States Geological Survey (engelsch) Admiralty Peak op geographic.org (engelsch)
Mount Antell is en 610 m över de See hogen Barg an de Noordküst von Süüdgeorgien. He liggt dor twüschen den Bjelland Point un den Hercules Point. De South Georgia Survey hett twüschen 1951 un 1957 Meetarbeiden an’n Barg vörnahmen. Dat UK Antarctic Place-Names Committee hett em na Georg Antell nöömt, Warkmeester von de South Georgia Whaling Company op de Waalfangstatschoon Leith Harbour twüschen 1913 un 1939. Mount Antell in dat Geographic Names Information System von’n United States Geological Survey (engelsch) Mount Antell op geographic.org (engelsch)